கம்பர் தனிப்பாடல்கள்
{{விக்கிமூலம்|கம்பர் தனிப்பாடல்கள்}}
 '''கம்பர் தனிப்பாடல்கள்''' பாடிய கம்பர் [[கம்பராமாயணம்]] பாடியவர் அல்லர் என்பதை பாடல்களில் அமைந்துள்ள நடையோட்டம் காட்டும். கம்பராமாயணம் அரங்கேறியது கி.பி. 885 &lt;ref&gt;[[மு. அருணாசலம்]] தமிழ் இலக்கிய வரலாறு, ஒன்பதாம் நூற்றாண்டு, பாகம் 1, பக்கம் 28&lt;/ref&gt; கம்பர் தனிப்பாடல்களில் வரும் பாடல்கள் [[ஒட்டக்கூத்தர்|ஒட்டக்கூத்தரோடு]] போட்டியிட்டுக்கொண்டு பாடியனவாக வருகின்றன. ஒட்டக்கூத்தர் விக்கிரமன், குலோத்துங்கன், இராசராசன் ஆகிய மூன்று அரசர்கள் காலத்தில் வாழ்ந்தவன்.&lt;ref&gt;[[மு. அருணாசலம்]] தமிழ் இலக்கிய வரலாறு, 12 ஆல் நூற்றாண்டு, பாகம் 1, பக்கம் 290&lt;/ref&gt; கம்பரின் தனிப்பாடல்கள் தொகுப்பு காட்டும் பாடல்கள் 69. இவற்றில் [[அம்பிகாபதிக் கோவை|கம்பரும் அம்பிகாபதியும் பாடிய பாடிய பாடல்]], [[கம்பர் காலப் பாண்டியன்]], [[பாண்டியன்-மனைவி (கம்பர் காலம்)|பாண்டியன் மனைவி]], [[ஊசிமுறி|இடைக்காடர்]], [[ஏகம்பவாணர் மனைவி பாடல்|ஏகம்பவாணர் மனைவி]], [[கம்பர் வீட்டு வெள்ளாட்டி பாடல்|கம்பர் வீட்டு வெள்ளாட்டி]] முதலானோர் பாடிய பாடல்களும் உள்ளன.&lt;ref&gt;[[தனிப்பாடல் திரட்டு]] – பக்கம் 45-54&lt;/ref&gt;
 
 ==நாட்டு எல்லை==
 * சோழநாடு – கிழக்கில் கடல், தெற்கில் வெள்ளாறு, மேற்கில் கோட்டைக்கரை, வடக்கில் ஏணாடு – இவற்றுக்கு இடையில் 24 காதம் &lt;ref&gt;பாடல் 1&lt;/ref&gt;
 * பாண்டிய நாடு – வடக்கில் வெள்ளாறு, மேற்கில் தெள்ளார், தெற்கில் கன்னியாகுமரி, கிழக்கில் கடல் – இடையில் 56 காதம்.&lt;ref&gt;பாடல் 2&lt;/ref&gt; 
 * சேரனாடு - வடக்கில் பழனி, கிழக்கில் தென்காசி, மேற்கில் கோழிக்கோடு, தெற்கில் கடற்கரை-ஓரம் – இடையில் பத்துக் காதம்.&lt;ref&gt;பாடல் 3&lt;/ref&gt;
 * தொண்டைநாடு – மேற்கில் பவளமலை, வடக்கில் வேங்கடம், கிழக்கில் கடல், தெற்கில் பினாகினி – இடையில் 20 காதம் &lt;ref&gt;பாடல் 4&lt;/ref&gt;
 
 ==அறநெறி==
 * பல்லில்லாப் பொக்கைவாய், வழுக்கைத்தலை, கண்ணிலே பார்வைப் பூச்சி போய்விட்டது. இந்த நிலையில் செல்லாப் பணத்தைத் தேடி அலைகின்றேன். பொன்னிநாட்டு மக்களே,  எனக்குத் துணை யார் வருவார்கள்.&lt;ref&gt;பாடல் 58&lt;/ref&gt; 
 * சிவனடியார் புரவலர்-பால் கால் நீட்டுவர். இரவலர்-பால் கை நீட்டுவர் – என்றது. மருதவனத்து ஈசன்-அடியார் 70 பேர் புரவர்பால் கால் நீட்டி நடந்து சென்று அவர்கள் தந்த பொருளை இரந்துண்ணும் இரவலர்களுக்குத் தருவர் என்றது.&lt;ref&gt;பாடல் 59&lt;/ref&gt; 
 * கம்மங் கருதைக் கைவிரல்களால் நிமிடி, அதனை உள்ளங்கையில் கைத்துக் கசக்கி அதில் இருக்கும் சொங்கு போக ஊதித் தின்னுவது போல மக்களிடையே இருக்கும் தீயவர்களை விலக்கி நல்லவர்களைப் பயன்படுத்திக்கொள்ளவேண்டும்.&lt;ref&gt;பாடல் 41 கட்டளைக் கலித்துறை&lt;/ref&gt;
 * '''கொல்லிமலை நாடா'''! தவளை நீரை உண்ணாமல் கத்திக்கொண்டே இருக்கும். தாழ்ந்தவர்கள் தம்மைப் புகழமாட்டார்கள் என்பதை உயர்ந்தவர்கள் அறிவர். எனவே ஊர் வாயை மூட உலைமூடி இல்லை.&lt;ref&gt;
 &lt;poem&gt;தேரையார் செவ்விள நீருண்ணாப் பழிசுமப்பர்
 நாரியார் தாமறிவார் நாமவரை நத்தாமை
 கோரைவாய்ப் பொன்சொரியுங் கொல்லிமலை நன்னாடா
 ஊரை வாய்மூட வுலைமூடி தானிலையே.(பாடல் 45) &lt;/poem&gt;&lt;/ref&gt;
 
 ==உழவர் மேன்மை==
 * வேளாளர் மட்டுமே காப்பாறுவார்கள். எனவே செட்டி, செக்கார், பார்ப்பார் வாசல் பக்கம் நான் செல்லவேண்டுவதில்லை.&lt;ref&gt;பாடல் 42&lt;/ref&gt;
 * வேளாளர் என்னும் உழவரின் மேன்மையை விளக்கும் பாடல்  &lt;ref&gt;
 &lt;poem&gt;மேழி பிடிக்குங்கை வேல்வேந்தர் நோக்குங்கை
 ஆழி தரித்தே யருளுங்கை- சூழ்வினையை
 நீக்குங்கை யென்று நிலைக்குங்கை நீடூழி
 காக்குங்கை காராளர் கை. (பாடல் 43) &lt;/poem&gt;&lt;/ref&gt;
 * காராளர் என்னும் உழவரை கடலை ஆடையாக உடுத்திக்கொண்டிருக்கும் நிலமகள் தனக்கென்று பெற்றுச் சீராட்டிக்கொண்டிருப்பதால் மதுரையிலிருக்கும் திருமால் பூமாதேவியையே பார்த்துக்கொண்டிருக்கிறான். சிவன் அவளைத் தலைமேல் தூக்கி வைத்துக்கொண்டிருக்கிறான். உழவரைப் பெற்றெடுத்ததால் நிலமகளுக்கு இந்தச் சிறப்பு.&lt;ref&gt;பாடல் 49&lt;/ref&gt;
 
 ==நன்மக்கள்==
 * திருவெண்ணெய்நல்லூர் '''சடையப்ப வள்ளல்''' அடையா நெடுங்கதவும் அஞ்சாதே என்று அடைக்கலம் தரும் சொல்லும் உடையவன் என்று போற்றியது.&lt;ref&gt;பாடல் 15&lt;/ref&gt;
 * '''சீராமன் என்னும் வண்ணான்''' நன்றாகத் துணியை வெளுத்தான் &lt;ref&gt;பாடல் 8&lt;/ref&gt;
 * '''அம்பட்டத் தம்பி''' என்னும் முடிதிருத்தும் தொழிலாளியைப் போற்றிப் பாடியது &lt;ref&gt;பாடல் 9&lt;/ref&gt;
 * '''அழகி வல்லி''' என்பாளுக்குத் தொப்பையை மட்டும் பிரமன் பெரிதாகப் படைத்துவிட்டான்.&lt;ref&gt;பாடல் 17&lt;/ref&gt;
 * மாமண்டூர்ச் '''சிங்கன்''' உலைக்களத்திற்குச் சென்று ஆழியான் திருமால் ஆழியும், அயன் எழுத்தாணியும், கோழியான் வேலும், பூழியான் (திருநீறு பூசிய சிவன்) மழுவும் செய்து தரும்படி கேட்பார்களாம்.&lt;ref&gt;பாடல் 19&lt;/ref&gt;
 
 ==அகப்பொருள் சார்ந்த பாடல்கள் ==
 * காமப் பெருநெருப்புக்கு ஈரம் உண்டோ எனப் பாடும் அகப்பொருள் பாடல்.&lt;ref&gt;பாடல் 55&lt;/ref&gt;
 * '''விசயன்''' என் கண்ணில் புகுந்துகொண்டதால் உயிர் போனாலும் என் கண்ணைத் திறந்து காட்டமாட்டேன் – என்கிறாள் ஒரு தலைவி &lt;ref&gt;பாடல் 24&lt;/ref&gt;
 * பொன்னி நாட்டுத் '''தத்தன்''' அழகில் பெண் மயங்கியதைப் கூறும் பாடல் இயைபுத் தொடை நலம் மிக்கதாக விளங்குகிறது.&lt;ref&gt;
 &lt;poem&gt;இருந்தவளைப் போனவளை யென்னை யவளைப்
 பொருந்தவளை பறித்துப் போனான்-பெருந்தவளை
 பூத்தத்தத் தேன்சொரியும் பொன்னிவள நன்னாட்டின்
 மாத்தத்தன் வீதியினில் வந்து.பாடல் 18 &lt;/poem&gt;&lt;/ref&gt;
 * ஆறையர் கோன் வாணன் விலங்கு கொண்டுவா என்றானாம். அந்த விலங்கு எனக்கோ, சேரனுக்கோ, சோழனுக்கோ, பாண்டியனுக்கோ, யாருக்கோ என்று தலைவி ஒருத்தி கூறும் பாடல்.&lt;ref&gt;பாடல் 32&lt;/ref&gt;
 * காதல் விதிப்படி நிறைவேறும் என்று தலைவி கூறும் பாடல் &lt;ref&gt;பாடல் 46  கட்டளைக் கலித்துறை&lt;/ref&gt;
 * உறங்கு என்னும் சொல் மீண்டும் வரும்படிப் பாடி அதில் எல்லாம் உறங்கின அவள் உறங்கவில்லை என்று கூறும் அகப்பொருள் பாடல்.&lt;ref&gt;
 &lt;poem&gt;மாவுறங்கின புள்ளுறங்கின வண்டுறங்கின தண்டலைக்
 காவுறங்கின வெங்கண் மானிருகண் ணுறங்கில ளையகோ
 கோவுறங்கு கடைத்தலைக் குலதீபவள்ளை குதட்டிவாய்
 ஆவுறங் குபகார சஞ்சலமஞ்ச லென்ன வடுக்குமே.(பாடல் 51)&lt;/poem&gt;&lt;/ref&gt;
 * பெருமாள் என்னும் பெண் விழிப்பார்வை பாய்ச்சிய தீ என் நெஞ்சில் எரிகின்றதே. என்ன செய்வேன். – என்கிறார் கம்பர். இது அம்மையப்பர் இடப்பக்க அம்மையைத் திருமால் எனக் காட்டும் கோட்பாடு.&lt;ref&gt;பாடல் 56&lt;/ref&gt;
 * அம்பல சோமாசி என்பவனைத் துரை என்று குறிப்பிடும் ஒருத்தி அவன் நினைவாகவே இருக்கும் தன் காதலை வெளிப்படுத்தும் பாடல் &lt;ref&gt;பாடல் 63&lt;/ref&gt;
 * சீவிலி மாறன் வரதுங்கராமன் மீது காதல் கொண்டவளாகச் சொல்லும் அகப்பொருள் பாடல்.&lt;ref&gt;பாடல் 64&lt;/ref&gt;
 * நெய்வேலிச் சீவிலிமாறன் தமிழை ஆய்ந்திருக்கும் அருமையைக் குறிப்பிட்டு அவன் அணிந்திருக்கும் வேப்ப மாலையை விரும்புவதாக ஒரு பாடல்.&lt;ref&gt;பாடல் 65&lt;/ref&gt;
 * வேம்பு போல் கசக்கும் சொல்லாகிலும்,உன் வேப்பந்தார் மாலையையாகிலும் இவளுக்குத் தரவேண்டாமா என ஒருத்தி வேண்டுவதாக அமைந்துள்ள அகப்பொருள் பாடல் சுவை மிக்கது.&lt;ref&gt;
 &lt;poem&gt;வேம்பாகிலு மினிய சொல்லுக்கு நீபுனைந்த
 வேம்பாகிலு முதவ வேண்டாமோ- மீன்பாயும்
 வேலையிலே வேலைவைத்த மீனவர் நின்புயத்து
 மாலையிலே மாலைவைத்தாண் மான். பாடல் 66&lt;/poem&gt;&lt;/ref&gt;
 
 ==அச்சுதன்==
 * தினை விதைத்தவர் முற்றத்தில் தினை காயும். நெல் விதைத்தவர் முற்றத்தில் நெல் காயும். அதுபோல அச்சுதன் முற்றத்தில் பகையரசர் முரசும்சங்கும் காயும்.&lt;ref&gt;பாடல் 21&lt;/ref&gt;
 * நெல்வேலி இராமனாகிய அச்சுதன் வலிமையில் வாலிக்கு இணையானவன்.&lt;ref&gt;பாடல் 22&lt;/ref&gt; 
 * அச்சுதன் பிறந்த நாள் விழாவின்போது அவன் முற்றத்தில் முரசு முழங்கும் ஓசையைக் காட்டிலும் சிறைப்பட்ட அரசர்களின் கால் விலங்கை வெட்டிவிடும் ஓசை மிகுதியாகக் கேட்கும்.&lt;ref&gt;பாடல் 23&lt;/ref&gt;
 * '''அச்சுதன்''' என்பவனின் முரசின் சிறப்பு பாராட்டப்பட்டுள்ளது.&lt;ref&gt;பாடல் 20&lt;/ref&gt;
 
 == அரசர் முதலானோர் ==
 * மாறன் குலசேகரப் பெருமாள் என்பவன் '''பொற்கைப் பாண்டியன்''' ஆன வரலாறு.&lt;ref&gt;பாடல் 10&lt;/ref&gt;
 * '''கடகரி வாணன்''' என்பவன் பொற்கைப் பாண்டியன் என்னும் பெயர் மாற்றத்துக்குக் காரணமாக இருந்தான்.&lt;ref&gt;பாடல் 25&lt;/ref&gt; 
 * நாறை அரசன் '''வானபூபதி''' தனக்குப் பரிசளித்துச் சிறப்பித்ததை இந்தக் கம்பர் ஒரு பாடலில் குறிப்பிடுகிறார்.&lt;ref&gt;31 ஆம் பாடல் விருத்தம்.&lt;/ref&gt;
 * தனக்குப் பரிசில் வழங்கிய பின்னர் கண்டுகொள்ளாமல் நகர்ந்த மன்னன் ஒருவனை '''அகளங்கா துங்கா''' &lt;ref&gt;இவன் பாண்டியன் போலும்&lt;/ref&gt; என அழைத்து அன்றிருந்த நிலப்பரப்பு இன்று அகன்றிருக்கிறதா, இல்லையே, நீ மட்டும் 24 அடி நகர்ந்து சென்றுவிட்டாயே, என்று ஏளனமாகப் பாடுகிறார்.&lt;ref&gt;பாடல் 38&lt;/ref&gt;
 * '''கொல்லிமலை அரசன்''' தன்னைப் பேணாமையால் சினந்து ‘நீ முனிந்தால் எங்கட்கு இடம் இல்லையோ என்று பெருமிதத்துடன் பாடுகிறார்.&lt;ref&gt;
 &lt;poem&gt;காதமிருபத்து நான்கொழியக் காசினியை
 ஓதக்கடல் கொண் டொளித்ததோ- மேதினியிற்
 கொல்லிமலைத் தேன்சொரியுங் கொற்றவா நீமுனிந்தால்
 இல்லையோ வெங்கட் கிடம். – பாடல் 39 &lt;/poem&gt;&lt;/ref&gt;
 
 ==வாணன் ==
 * '''வல்லாள களங்கன்''' என்னும் வாணர் குடி அரசனைப் போற்றியது &lt;ref&gt;பாடல் 11&lt;/ref&gt;
 * கோனாறை (கோன் நாறை) என்னும் ஊரில் இருந்துகொண்டு ஆண்ட '''மகதேவன்''' என்னும் வாண அரசன் இலையில் போடும் சோற்றுக்கு அரிசி கேட்டபோது யானை கொடுத்ததைப் பாடியது.&lt;ref&gt;பாடல் 12&lt;/ref&gt;
 * தென்னாறை (தென் &lt;தெற்கு நாறை) வாணன் கற்றவர்களுக்கு யானையைக் கொடுக்கிறானே பொன்னை எவ்வாறு கொடுப்பான்.&lt;ref&gt;பாடல் 30&lt;/ref&gt; 
 * மக தேவன் நாறை நகர் காவலன் வாணபூபதி தந்த பரிசைக் கொண்டுவரும் புலவன் ஒருவன் ‘நீயும் சென்றால் பெறலாம்’ என்று பாணன் ஒருவனை ஆற்றுப்படுத்தும் [[கட்டளைக் கலித்துறை]]ப் பாடல்.&lt;ref&gt;பாடல் 31&lt;/ref&gt; 
 * பூக்கொடி தாங்கி நிற்காத கொம்பு உண்டோ? இல்லை அல்லவா, அதுபோல மாகதர்கோனாகிய '''மகதேவன்''' என்னும் என்னும் வாண அரசனை நினைக்காதவர்கள் உண்டா – என்றது &lt;ref&gt;பாடல் 13&lt;/ref&gt;
 * களப்பாள் (வாணன்) போர் செய்யச் சென்ற இடத்துக்கெல்லாம் பருந்து, நரி, பேய் முதலாவை விருந்து கிடைக்குமென்று உடன் சென்றன.&lt;ref&gt;பாடல் 28&lt;/ref&gt;
 * வாணன் வேந்தர்க்கெல்லாம் வரிசை என்ற பெழரில் பரிசுகளை வழங்கினான்.&lt;ref&gt;பாடல் 29&lt;/ref&gt;
 * பாண்டியன் மகதேவனிடம் தோற்றான்.&lt;ref&gt;பாடல் 26&lt;/ref&gt;
 * இந்த வாண அரசன் உதவியோடு பாண்டியன் அரசாண்டான் என்றது.&lt;ref&gt;பாடல் 14,&lt;/ref&gt;&lt;ref&gt;பாடல் 27&lt;/ref&gt;
 * வாணன் ஒரு கொடைவள்ளல் எனல்.&lt;ref&gt;பாடல் 57&lt;/ref&gt;
 * '''ஆறை ஏகம்பவாணன்''' பாண்டியனை வென்றான் என்னும் செய்தி வானவர்கோன் இந்திரன் தலையில் தன் சங்கை உடைக்கும் வலிமை மிக்க பாண்டியன் ஆறை ஏகம்பவாணனின் பேய்த்தேர் வருமென்று அஞ்சி வேம்பைக் கையிலேயே வைத்துக்கொண்டிருக்கிறான் என்று நயம்பட ஒரு பாடல் தெரிவிக்கிறது.&lt;ref&gt;பாடல் 67&lt;/ref&gt;
 
 ==நாடு==
 * '''தொண்டை நாட்டு அரசு''' தாதகி (ஆத்தி = ஆர்), வேம்பு, பெண்ணை மலர் சூடிய முந்நாட்டு அரசையும் தாங்கும் என்றது.&lt;ref&gt;பாடல் 16&lt;/ref&gt;
 * '''கொங்கு நாடு''' தன்னை மதிக்கவில்லை என்று ‘கொங்கு நாட்டைக் கனவிலும் நினைக்கக்கூடாது’ என்று பாடுகிறார்.&lt;ref&gt;
 &lt;poem&gt;நீரெல்லாஞ் சேற்றுநாற்ற நிலமெலாங் கல்லுமுள்ளும்
 ஊரெலாம் பட்டிதொட்டி யுண்பதோ கம்பஞ்சோறு
 பேரெலாம் பொம்மன் திம்மன் பெண்களோ நாயும்பேயும்
 காருலாங் கொங்குநாட்டைக் கனவிலு நினைக்கொணாதே. (பாடல் 40)&lt;/poem&gt;&lt;/ref&gt;
 
 ==நிகழ்வு==
 * நெல்லஞ்சோறே கிடைக்காமல் தேடித் திரிந்த எனக்குக் கல்நிலத்தில் விளைந்த கம்மஞ்சோறே கிடைத்தது.&lt;ref&gt;பாடல் 50&lt;/ref&gt; 
 * ஒரு தம்பி நாடாள, ஒரு தம்பி உடன் வர, இராமன் மனைவியுடன் காடு போந்த வரலாற்றை ஒருபாடல் குறிப்பிடுகிறது.&lt;ref&gt;பாடல் 33&lt;/ref&gt; 
 * [[பெருங்கதை]] நூலின் [[பாட்டுடைத் தலைவன்]] [[உதயணன்|உதயணனின்]] தாய் அவனைக் கள்ளிக்காட்டில் பெற்றெடுத்த செய்தியை ஒருபாடல் தெரிவிக்கிறது.&lt;ref&gt;பாடல் 34&lt;/ref&gt;
 * அழகி ஒருத்தியின் முலை முதலானவற்றைப் பாராட்டிப் பாட்டு ஒன்று எதற்காக எழுதிக் கொடுத்தளன் என்கிறாயா, சொல்கிறேன் கேள். அவள் பொன் தந்தாள், எழுதிக் கொடுத்தேன் – என்று பாடல் தெரிவிக்கிறது.&lt;ref&gt;பாடல் 35&lt;/ref&gt; 
 * பாம்பு கடித்த நஞ்சு இறங்கப் பாடிய பாடல் இரண்டு &lt;ref&gt;பாடல் 6, 7&lt;/ref&gt;
 * பாட்டுப் பாடி, வேலி என்னும் பெண்மணிக்குச் சுவர் இடியாமல் நிற்கும்படி கட்டித் தந்து கூலி பெற்றபோது “நெல் கொண்டுபோகும் அளவுக்கு அந்தச் சுவர் நிற்கவேண்டும் என்று பாடியது.&lt;ref&gt;
 &lt;poem&gt;மற்கொண்ட திண்புயத்தான் மாநகர்விட் டிங்குவந்து
 சொற்கொண்ட பாவின் சுவையறிவா ரீங்கிலையே
 விற்கொண்ட வாணுதலாள் வேலி தருங்கூலி
 நெற்கொண்டு பொமளவும் நில்லாய் நெடுஞ்சுவரே (பாடல் 44)&lt;/poem&gt;&lt;/ref&gt;
 * ஆற்றின் தென்கரை வழியே சென்ற வணிகச் சாத்தன் ஒருவனை அந்த ஆற்றின் வடகரையில் இருக்கும் காளிகாள் அம்மை என்னும் பேய் உன்னைத் தின்னப்போகிறேன் என்றதாம். அதனை கேட்ட வீரன் அந்தப் பேயின் கையை வெட்டிப் போட்டானாம்.&lt;ref&gt;பாடல் 48&lt;/ref&gt;
 
 ==அடிக்குறிப்பு==
 {{Reflist|3}}
 
 [[பகுப்பு:தமிழ்ப் புலவர்கள்]]